b'\n_START_ARTICLE_\nHenrika Andersson\n_START_PARAGRAPH_\nHenrika Madeleine Andersson (s. 2. syyskuuta 1965 Tammisaari) on suomalainen n\xc3\xa4yttelij\xc3\xa4 ja kirjailija._NEWLINE_Andersson opiskeli Teatterikorkeakoulussa vuosina 1985\xe2\x80\x931989 ja vuoden Pariisin CNSAD:issa. H\xc3\xa4n on n\xc3\xa4ytellyt elokuvissa, teatterissa ja televisiossa. Andersson on my\xc3\xb6s ohjannut ja k\xc3\xa4sikirjoittanut n\xc3\xa4ytelmi\xc3\xa4 ja kirjoittanut novelleja ja lastenromaaneja. Anderssonin toinen romaani Emma Gloria ja Kalamaran varjot (2006) oli Finlandia Junior -palkintoehdokas. Anderssonin is\xc3\xa4 oli psykiatri, kansanedustaja ja ministeri Claes Andersson.'